Как се пише вкъщи или "в къщи"?


 И двете са верни, защото имат различно значение.



1. **Вкъщи** се пише, когато представлява наречие със значение ’у дома, в дома си’.



Примери:



*Прибрахме се вкъщи целите вир вода.*



*Тренирам аеробни упражнения вкъщи.*
  

  



 2. **В** **къщи** се пише, когато представлява съчетание от предлог и съществително име в мн.ч.



Примери:



*Чужденците са се настанили в къщи, които са купили наскоро.*



*Хора, живеещи в къщи от дърво, страдат много по-малко главоболие и стрес.*

